דייוויד אדינגס

דייוויד אדינגס (באנגלית: David Eddings; 7 ביולי 1931 - 2 ביוני 2009) היה סופר פנטזיה אמריקאי הידוע בעיקר בשל עבודתו על סדרת הבלגריאד.

ביוגרפיה
אדינגס נולד בספוקיין שבמדינת וושינגטון. את רוב ילדותו עבר באזור מפרץ פיוג'יט. בשנת 1954 רכש תואר ראשון במכללת ריד שבפורטלנד ובשנת 1961 קיבל תואר שני מאוניברסיטת וושינגטון.

לפני שפתח בקריירה ספרותית עסק אדינגס בשורה של עבודות, בהן שירות בצבא ארצות הברית, עבודה בחברת בואינג, לימוד אנגלית וזבנות.

ספר הבכורה של אדינגס, "שיא הציד", יצא לאור בשנת 1973. רומן זה, כמו כל יצירותיו המוקדמות, לא היה שייך לז'אנר הפנטזיה. 

בשנת 1983 פרסם אדינגס את ספר הפנטזיה הראשון שלו, "חייל הנבואה". הספר פתח את סדרת הפנטזיה העלילתית "הבלגריאד", שכללה חמישה ספרים, זכתה לפופולריות רבה והעניקה לאדינגס את פרסומו. אדינגס פרסם מאוחר יותר סדרת המשך לבלגריאד, המלוריאן וכן שלושה ספרים נפרדים נוספים המתרחשים בעולם שאותו יצר בבלגראד.

בשנת 1989 פרסם אדינגס את הספר הראשון בטרילוגיית האלניום (שטרם תורגמה לשפה העברית), "כס היהלום". בהמשך לטרילוגיה זו כתב את טרילוגיית ההמשך הטאמולי (שכן תורגמה לעברית).

החל משנת 2003 עבד אדינגס על סדרת פנטזיה חדשה, "החולמים". הסדרה כוללת ארבעה ספרים.

ב-2 ביוני 2009, בגיל 77, דייוויד אדינגס נפטר.

מיצירותיו

פנטזיה

הבלגריאד
חייל הנבואה
מלכת הכישוף
קורבן הקוסם
טירת הכישוף
סוף משחק המכשפים

ספרים בודדים המתרחשים בעולם הבלגריאד
קורות בלגראת הקוסם (יחד עם לי אדינגס)
פולגרה הקוסמת (יחד עם לי אדינגס)
הקודקס הריבאני (תולדות כל העמים בעולם הבלגריאד והמלוריאן)

המלוריאן
שומרי המערב
מלך המורגו
שר השדים של קרנדה
המכשפה מדרשיווא
החוזה מקל

האלניום
The Diamond Throne
The Ruby Knight
The Sapphire rose

הטאמולי
כיפות של אש
הזוהרים
העיר החבוייה

החולמים
 The Elder Gods
 The Treasured One
 Crystal Gorge 
 The Younger Gods

רומנים
שיא הציד
המפסידים

קישורים חיצוניים
 
 
 

ערכים שבהם תבנית בריטניקה אינה מתאימה
סופרים אמריקאים
אמריקאים שנולדו ב-1931
אמריקאים שנפטרו ב-2009